Ego Blancha, comitissa Trecensis palatina, notum facio omnibus ad quos littere iste pervenerint, quod vir venerabilis et amicus meus Fulco, abbas, et conventus Sancti-Remigii Senon., de rebus quod mihi pro Judeis meis debebant finem meam fecerunt talem in hunc modum quod omnes redditus quos aput (sic) Vallem-Hedere et aput Vicum-Novum habent posuerunt in manu mea, tali modo quod usque ad novem annos tenebo et habebo eos, et singulis annis in festo Sancti-Remigii habebo de debito meo centum et quinquaginta libras, si quid amplius est, monachorum erit; quod autem deficeret, perfici mihi debet. Et hec conventiones teneri mihi debent usque ad novem annos completos; ultimo autem anno videlicet nono, debeo habere ducentas libras que sunt de ultima paga. Actum, Senonis, anno Domini Mº CCº secundo, mense aprili. Datum per manum Galteri cancellarii mei. Ita Johannis.